techiaith/cofnodycynulliad_en-cy huggingface dataset:
English: The next item is the motion to approve the financial resolution in respect of the Regulation of Registered Social Landlords (Wales) Bill. I call on the Minister for Housing and Regeneration to move the motion - Rebecca Evans.
Welsh: Yr eitem nesaf, felly, yw'r cynnig i gymeradwyo'r penderfyniad ariannol ynghylch y Bil Rheoleiddio Landlordiaid Cymdeithasol Cofrestredig (Cymru). Rwy'n galw ar y Gweinidog Tai ac Adfywio i wneud y cynnig - Rebecca Evans.
English: Thank you. I formally move the motion and I'd like to take this opportunity to again thank the Finance Committee for its scrutiny. I will write formally to the committee to outline my response to the three recommendations in detail, although I did indicate my initial thoughts in my previous response.
Welsh: Diolch. Rwy'n cynnig y cynnig yn ffurfiol, a hoffwn i achub ar y cyfle hwn i ddiolch unwaith eto i'r Pwyllgor Cyllid am ei waith craffu. Byddaf yn ysgrifennu'n ffurfiol at y Pwyllgor i amlinellu fy ymateb i'r tri argymhelliad yn fanwl, er i fi nodi fy syniadau cychwynnol yn fy ymateb blaenorol.
English: I have no other speakers, and I therefore call on the Minister for Housing and Regeneration to reply to the debate, if she wishes to do so.
Welsh: Nid oes siaradwyr eraill, felly galwaf ar y Gweinidog Tai ac Adfywio i ymateb i'r ddadl os yw'n dymuno.
English: Thank you very much. I just take this opportunity to reiterate that I intend to respond positively to all three of the recommendations of the Finance Committee. Thank you.
Welsh: Diolch yn fawr iawn. Rwy'n achub ar y cyfle hwn i ddweud unwaith eto fy mod i'n bwriadu ymateb yn gadarnhaol i bob un o dri argymhelliad y Pwyllgor Cyllid. Diolch.
English: The proposal is to agree the motion. Does any Member object? The motion is therefore agreed in accordance with Standing Order 12.36.
Welsh: Y cwestiwn yw felly: a ddylid derbyn y cynnig? A oes unrhyw Aelod yn gwrthwynebu? Felly, derbynnir y cynnig yn unol â Rheol Sefydlog 12.36.
English: There are no votes to be taken, and that brings today's proceedings to a close.
Welsh: Nid oes pleidleisio, felly dyma ni'n dod at ddiwedd ein trafodion am y dydd.
English: Good morning. I'd like to turn to the matter of the enhanced capital allowances. I know that some of you have those incentives. Have you made specific use of these enhanced capital allowances in Deeside and in Ebbw Vale?
Welsh: Bore da. Hoffwn i droi at y cwestiwn o'r lwfansau cyfalaf uwch. Mae gyda'r ddau ohonoch chi, rwy'n meddwl, yr incentive hwnnw. A ydych chi wedi gwneud defnydd penodol o'r lwfansau cyfalaf uwch yma yng Nglannau Dyfrdwy ac yng Nglynebwy?
English: I will respond in Welsh. I'm not aware that any company has benefited from this offer. I also understand that this is something that is being implemented by the Government in London. So, that is another aspect. I think that one of the issues is that some of the other offers that are available for companies in Wales and in Deeside through the work of the Welsh Government that fall outside of the enterprise zone developments also offer influential things that draw people into the area. So, I think that there is some sort of mindset that if the sum of money that you want is quite small, it's not worth the time or the effort involved in looking into these enhanced capital allowances.
Welsh: Fe wnaf i ymateb yn Gymraeg. Nid wyf yn ymwybodol bod unrhyw gwmni wedi elwa o'r cynnig yma. Hefyd, rwy'n deall bod hwn yn rhywbeth sy'n cael ei weithredu drwy'r Llywodraeth yn Llundain. So, dyna un o'r pethau eraill. Rwy'n credu mai un o'r pethau ydy bod rhai o'r cynigion eraill sydd ar gael i gwmnïau yng Nghymru ac yng Nglannau Dyfrdwy drwy waith Llywodraeth Cymru y tu allan i ddatblygiadau parthau menter hefyd yn cynnig pethau sydd yn ddylanwadol i bobl ddod mewn i'r ardal. So, nid wyf yn siwr - rwy'n credu bod yna ryw feddylfryd, os yw maint yr arian rydych ei eisiau yn fach, nad yw'n werth yr amser na'r broses i edrych i mewn i'r enhanced capital allowances.
English: Considering that you are not aware of anyone who has benefited from these specific allowances, do you have an opinion as to whether the Welsh Government should be lobbying the UK Government to extend ECA?
Welsh: O ystyried nad ydych chi'n ymwybodol o unrhyw gwmni sydd wedi manteisio ar y lwfansau arbennig yma, a oes gyda chi farn ynglŷn â p'un ai a ddylai Llywodraeth Cymru lobïo Llywodraeth Prydain i barhau â'r lwfansau ychwanegol yma?
English: Well, it sounds to me as if it would be a good thing to do that, because they do come to an end in 2020, I believe. So, having that opportunity - . Although I know people haven't taken up that opportunity, I believe that having it available as part of a menu of things that are available to companies does not seem to me to be a negative thing, so I would say 'yes'.
Welsh: Wel, mae'n swnio i fi fel ei bod yn beth da i wneud hynny, oherwydd maen nhw'n gorffen yn 2020, rwy'n credu. So, mae cael y cyfle yna - . Rwy'n gwybod bod pobl heb gymryd y cyfle yna, ond rwy'n credu bod cael y cyfle yna fel rhan o fwydlen o bethau sydd ar gael i gwmnïau - nid wyf yn gweld unrhyw beth negyddol am gael hynny, so byddwn i'n dweud 'ie'.
English: And Ebbw Vale?
Welsh: A Glyn Ebwy?
English: Just on this wider question of financial incentives, when we look across the world at similar zones, then, and special economic zones in Poland, for example - and there are about 15 of those in China as well, where they're used to a large extent - the incentives are much higher there. We are talking about getting rid of corporate tax, for example, for a period of five years, and getting rid of income tax, even, for specific staff, for example, research and development staff, in order to recruit at a global level. Do we perhaps have to be even more radical and make the case to the UK Government, you know, 'Well, what about looking across the world at the special economic zones and seeing the package they are using and seeing how that could work for us'?
Welsh: Jest ar y cwestiwn ehangach yma o incentives ariannol, pan rydym ni'n edrych ar draws y byd ar barthau tebyg, felly, a pharthau economaidd arbennig, special economic zones yng Ngwlad Pwyl, er enghraifft - ac mae rhyw 15 ohonyn nhw yn Tsiena hefyd; maen nhw wedi cael eu defnyddio yn helaeth iawn - fanna mae'r incentives yn llawer uwch. Rydym ni'n sôn am gael gwared ar y dreth gorfforaethol am gyfnod o bum mlynedd, a chael gwared ar y dreth incwm, hyd yn oed, ar gyfer gweithwyr arbennig, er enghraifft, gweithwyr ymchwil a datblygu, er mwyn recriwtio ar lefel fyd eang. A oes eisiau inni efallai fynd yn fwy radical, yn fwy uchelgeisiol a gwneud yr achos i Lywodraeth Prydain, 'Wel, beth am inni edrych ar draws y byd ar y special economic zones yma a gweld y pecyn y maen nhw'n ei ddefnyddio a gweld sut y gallai hynny weithio i ni'?
English: Well, some of the things that you talked about are more similar to the things that were available in the mid 1980s. But, you have talked about things there also that go even further. I'm not opposed to taking such action, but I think that that would be a very big change from what's available at present. There's nothing wrong with that, but I think that that would have to be part of a new system, perhaps, and one that looks again at the priorities in terms of the regions throughout Wales and looking at where we would benefit from doing something similar.
Welsh: Wel, mae rhai o'r pethau roeddet ti'n sôn amdanyn nhw yn fanna yn fwy tebyg i rai o'r pethau a oedd ar gael yng nghanol y 1980au. Ond, rwyt ti wedi sôn am bethau fanna sydd yn mynd ymhellach byth. Nid wyf i yn erbyn gwneud pethau fel yna, ond rwy'n credu bod hynny'n newid mawr iawn o beth sydd ar gael ar y foment. Nid oes dim yn rong â hynny, ond rwy'n credu y byddai'n rhaid i hynny fod yn rhan o ryw drefn newydd, efallai, sydd yn ailedrych ar y blaenoriaethau o safbwynt rhanbarthau dros Gymru lle yr ydym ni'n mynd i elwa drwy wneud rhywbeth tebyg.
English: So far, we've been discussing ex-offenders in terms of priority need, but there are other groups too who could be categorised as having priority need, and I'd like your view on that in terms of expanding this, not just to ex-offenders. What other groups do you think could benefit from making changes such as the changes that have happened in Scotland?
Welsh: Cyn belled, rydym ni wedi bod yn sôn am gyn-garcharorion o fewn y cyd-destun angen blaenoriaethol, ond mae yna grwpiau eraill hefyd o bobl sydd yn gallu cael eu categoreiddio fel rhai sydd efo angen blaenoriaethol. Buaswn i'n licio eich barn chi am hynny, am ehangu allan - dim jest y grwpiau o gyn-garcharorion. Pa grwpiau eraill ydych chi'n meddwl a fyddai'n gallu elwa o wneud newidiadau, fel sydd wedi digwydd yn yr Alban?
English: Good morning and welcome to the Finance Committee meeting. Before we turn to the evidence this morning, may I just remind Members to turn off their mobile phones and so forth? Of course, interpretation is available on channel 1 and amplification on channel 0. Apologies: we've had an apology from Steffan Lewis, of course.
Welsh: Bore da a chroeso i gyfarfod y Pwyllgor Cyllid. Cyn i ni droi at y dystiolaeth y bore yma, a gaf i jest atgoffa Aelodau i dawelu unrhyw ffonau symudol ac ati? Wrth gwrs, mae cyfieithu ar y pryd ar sianel 1 ac addasu lefel y sain ar sianel 0. Ymddiheuriadau: mae gyda ni ymddiheuriad gan Steffan Lewis, wrth gwrs.
English: Before we turn to the Cabinet Secretary, could I ask Members to note the correspondence that we've received? There's a letter from the Welsh Revenue Authority, a letter from me to the Equality, Local Government and Communities Committee responding to their questions on the public services ombudsman Bill, a letter from me also on the public services ombudsman Bill to the Constitutional and Legislative Affairs Committee, a letter from the Cabinet Secretary on the public health Bill that we'll be discussing later, and the minutes of the last two meetings. Are you all happy to note those? Thank you very much.
Welsh: Cyn i ni droi at yr Ysgrifennydd Cabinet, a gaf i ofyn i'r Aelodau nodi yr ohebiaeth rydym wedi'i derbyn? Mae yna lythyr gan Awdurdod Cyllid Cymru, llythyr gen i at y Pwyllgor Cydraddoldeb, Llywodraeth Leol a Chymunedau sydd yn ateb eu cwestiynau nhw parthed y Bil ombwdsmon gwasanaethau cyhoeddus, llythyr gen i hefyd ynglŷn â'r Bil ombwdsmon gwasanaethau cyhoeddus at y pwyllgor materion cyfansoddiadol, llythyr gan Ysgrifennydd y Cabinet ynglŷn â Bil iechyd y cyhoedd rydym yn ei drafod yn nes ymlaen, ac wedyn cofnodion y ddau gyfarfod diwethaf. A ydych chi i gyd yn hapus i nodi? Diolch yn fawr iawn i chi.
English: I welcome the Cabinet Secretary, Mark Drakeford, regarding the second supplementary budget for this financial year, and I'll just ask him and his officials to note their names and roles for the record, please.
Welsh: A gaf i groesawu yr Ysgrifennydd Cabinet, Mark Drakeford, parthed yr ail gyllideb atodol ar gyfer y flwyddyn ariannol hon, a jest gofyn i'r swyddogion hefyd ddatgan eu henwau a swyddogaethau ar gyfer y cofnod, os gwelwch yn dda?
English: Would you like me to introduce them? We have Matt Denham-Jones and Gawain Evans, and they both work at the Treasury and are working on the budget.
Welsh: A wyt ti eisiau i fi ei wneud e? Mae Matt Denham-Jones gyda fi, a Gawain Evans, ac mae'r ddau yn gweithio yn y Trysorlys ac yn gweithio ar y gyllideb.
English: Thank you very much. If we could start, the second supplementary budget has many movements, and trying to get an idea of the main movements is quite difficult; I understand that some of it is technical, and there are changes stemming from the UK budget as well. But on the whole, you have nearly £0.5 billion that's moved around. Could you give us any idea of whether you've used any strategy such as 'Taking Wales Forward' or the Well-being of Future Generations (Wales) Act 2015 in order to try and challenge the decisions in the budget, or is it all led by forces outside your control?
Welsh: Lovely. Diolch yn fawr. Os cawn ni gychwyn, mae'r ail gyllideb atodol yma yn blith draphlith o symudiadau, mae'n rhaid dweud, ac mae ceisio cael syniad o'r prif ffrydiau yn eithaf anodd; mae llawer ohono yn dechnegol, rwy'n deall hynny, ond mae yna newidiadau yn deillio o'r gyllideb gan y Deyrnas Gyfunol hefyd. Ond ar y cyfan, mae gyda chi bron £0.5 biliwn wedi symud o gwmpas. A fedrwch chi roi unrhyw syniad i ni a ydych chi wedi defnyddio unrhyw strategaeth megis 'Symud Cymru Ymlaen' neu y Ddeddf Llesiant Cenedlaethau'r Dyfodol (Cymru) 2015 er mwyn, os liciwch chi, herio'r penderfyniadau sydd yn y gyllideb, neu a ydy e i gyd wedi cael ei arwain gan rymoedd y tu allan i'ch rheolaeth chi?
English: Thank you very much, Chair. I feel as though I'm going to say what I say every time we consider the supplementary budget, because, on the whole, it's a technical issue where we go through the process to give feedback to the committee and the Assembly on the decisions that have been made during the year.
Welsh: Diolch yn fawr, Cadeirydd. Rwy'n teimlo fy mod i'n mynd i ddweud yr un peth rwy'n ei ddweud bob tro rydym yn ystyried y gyllideb atodol, achos, ar y cyfan, rhywbeth technegol yw e, ble rŷm ni jest yn mynd drwy'r broses o roi adborth yn ôl i'r pwyllgor ac i'r Cynulliad ar y penderfyniadau sydd wedi cael eu gwneud yn ystod y flwyddyn.
English: Thank you for that outline. We'll move on to Jane.
Welsh: Diolch am yr amlinelliad yna. Symudwn ymlaen at Jane.
English: Thank you very much. As you are mentioning European funds there, can I also ask about the preparations for Brexit? There has been some movement in the budget, including some of the consequentials from the UK Treasury, in order to prepare businesses for your Government's objectives in relation to preparing Wales for leaving the EU. Have you decided in which way you will be allocating those funds, and what do you think will have happened by the end of this financial year?
Welsh: Diolch yn fawr. A gaf i jest, gan eich bod chi'n sôn am arian o Ewrop, ofyn hefyd ynglŷn â'r paratoadau ar gyfer Brexit? Mae yna symud o gwmpas yn y gyllideb, gan gynnwys rhai o'r canlyniadau o'r Trysorlys hefyd, i baratoi busnesau tuag at amcanion eich Llywodraeth chi ynglŷn â pharatoi Cymru ar gyfer gadael yr Undeb Ewropeaidd. A ydych chi bellach wedi penderfynu ym mha ffordd yr ŷch chi'n mynd i ddyrannu'r arian yna, a beth ŷch chi'n gobeithio, felly, y bydd wedi digwydd erbyn diwedd y flwyddyn ariannol hon?
English: The funding is in the reserves at present, the money will be available next year, and we'll know how much beyond that £3 million and the £0.75 million capital we will have. We will be making the decision how to use that money next year, but it is for Brexit purposes, I'm sure, that the money will be used.
Welsh: Mae'r arian yn y reserves ar hyn o bryd, bydd yr arian ar gael yn y flwyddyn nesaf, ac rŷm ni'n mynd i wybod faint ar ben y £3 miliwn a'r £0.75 miliwn cyfalaf a fydd gyda ni. Ac rŷm ni'n gallu gwneud y penderfyniad ynglŷn â sut i ddefnyddio'r arian yn y flwyddyn nesaf, ond at bwrpasau ynghylch Brexit, rydw i'n siŵr, y bydd yr arian yn cael ei ddefnyddio.
English: Thank you for the evidence this morning and, of course, we'll be preparing a report now to take to Plenary. Thank you very much.
Welsh: Diolch am eich tystiolaeth y bore yma, ac rwy'n edrych ymlaen at - . Wrth gwrs, fe fyddwn ni'n paratoi adroddiad i fynd i'r Plenary, wrth gwrs. Diolch yn fawr iawn.
English: Are you happy to move into private session under Standing Order 17.42? Everyone content. Thank you very much.
Welsh: A ydych chi'n hapus i fynd i gyfarfod preifat nawr, o dan Reol Sefydlog 17.42? Pawb yn hapus. Dyna ni. Diolch yn fawr iawn.
English: The first item is questions to the Cabinet Secretary for Energy, Planning and Rural Affairs. Angela Burns isn't present to ask question 1, therefore, question 2, David Rowlands.
Welsh: Yr eitem gyntaf yw'r cwestiynau i Ysgrifennydd y Cabinet dros Ynni, Cynllunio a Materion Gwledig. Nid yw Angela Burns yma i holi cwestiwn 1, ac felly, cwestiwn 2, David Rowlands.
English: Thank you. This week, I published the consultation, a completely revised 'Planning Policy Wales', to make it more streamlined. In addition, I've asked the Law Commission to undertake a review of planning law in Wales to provide recommendations on simplifying and consolidating planning legislation.
Welsh: Diolch. Yr wythnos hon, cyhoeddais yr ymgynghoriad, 'Polisi Cynllunio Cymru', sydd wedi'i ddiwygio'n llwyr i'w wneud yn symlach. Yn ychwanegol at hynny, rwyf wedi gofyn i Gomisiwn y Gyfraith gynnal adolygiad o'r gyfraith gynllunio yng Nghymru i ddarparu argymhellion ar symleiddio a chydgrynhoi deddfwriaeth gynllunio.
English: Thank you for that reply, Cabinet Secretary. I do understand that the Welsh Government has planning laws under consideration, but would the Cabinet Secretary not agree with me that simplicity must constitute a key element in the Government's approach to any changes to laws governing planning, especially given that planning laws in Wales at present are so complicated and often difficult to interpret and that the increasing divergence between the planning laws of England and Wales is, perhaps, exacerbating the situation? New legislation made in the Assembly and in the UK Parliament may apply to Wales only, to England only or to both England and Wales, thus creating an evermore complex planning regime. Can you give us an assurance, Cabinet Minister, that, when the report is published in March, you will take these concerns into account?
Welsh: Diolch am eich ateb, Ysgrifennydd y Cabinet. Rwy'n deall bod Llywodraeth Cymru yn ystyried deddfau cynllunio, ond oni fyddai Ysgrifennydd y Cabinet yn cytuno â mi fod yn rhaid i symlrwydd fod yn elfen allweddol o ymagwedd y Llywodraeth tuag at unrhyw newidiadau i ddeddfau sy'n rheoli cynllunio, yn enwedig o gofio bod deddfau cynllunio yng Nghymru mor gymhleth ar hyn o bryd, a'i bod yn anodd eu dehongli weithiau, a bod y gwahaniaeth cynyddol rhwng deddfau cynllunio Cymru a Lloegr, efallai, yn gwaethygu'r sefyllfa? Gall deddfwriaeth newydd a wneir yn y Cynulliad ac yn Senedd y DU fod yn berthnasol i Gymru yn unig, i Loegr yn unig neu i Gymru a Lloegr, ac mae hynny'n creu system gynllunio gymhleth iawn. A allwch roi sicrwydd inni, Weinidog y Cabinet, y byddwch chi'n yn ystyried y pryderon hyn pan fydd yr adroddiad yn cael ei gyhoeddi ym mis Mawrth?
English: I certainly think there is a very clear need to simplify and consolidate Welsh planning legislation, and, certainly, the scoping paper that the Law Commission brought forward back in July 2016 - I think it was something like 94 per cent of respondents clearly said that there was a need to simplify it, so I certainly wouldn't argue with that. I think, also, since I've been in portfolio, a great number of stakeholders have told me that they do find it very difficult to work through the existing very complex legislation. So, simplification has to be top of the list, I think.
Welsh: Yn sicr, credaf fod gwir angen symleiddio a chydgrynhoi deddfwriaeth gynllunio Cymru, ac yn sicr, o ran y papur cwmpasu a gyflwynwyd gan Gomisiwn y Gyfraith ym mis Gorffennaf 2016 - credaf fod oddeutu 94 y cant o'r ymatebwyr wedi dweud yn glir fod angen ei symleiddio, felly yn sicr, ni fuaswn yn dadlau yn erbyn hynny. Credaf, hefyd, ers i mi fod yn gyfrifol am y portffolio hwn, fod nifer fawr o randdeiliaid wedi dweud wrthyf eu bod yn ei chael hi'n anodd iawn ymdopi gyda'r ddeddfwriaeth bresennol, sy'n gymhleth iawn. Felly, credaf fod yn rhaid i'r gwaith o symleiddio fod ar ben y rhestr.
English: Good afternoon, Minister. At the moment, planning consent will normally lapse unless development is started within three years. Local authorities may serve a completion notice stating that the planning permission will cease if there is expiration of a further specified period, but they do not have the power to require that a development should actually be completed. That is the scenario. What plans does the Cabinet Secretary have to simplify the process for serving completion notices by giving local authorities in Wales the power to specify a date by which a development must be completed? Thank you.
Welsh: Prynhawn da, Weinidog. Ar hyn o bryd, bydd caniatâd cynllunio fel arfer yn dod i ben oni bai bod gwaith datblygu yn dechrau o fewn tair blynedd. Gall awdurdodau lleol gyflwyno hysbysiad cwblhau sy'n nodi y bydd y caniatâd cynllunio yn dod i ben os bydd cyfnod penodedig arall yn dod i ben, ond nid oes ganddynt bŵer i'w gwneud yn ofynnol i ddatblygiad gael ei gwblhau. Dyna'r senario. Pa gynlluniau sydd gan Ysgrifennydd y Cabinet i symleiddio'r broses ar gyfer cyflwyno hysbysiadau cwblhau drwy roi pŵer i awdurdodau lleol yng Nghymru nodi dyddiad ar gyfer cwblhau datblygiad? Diolch.
English: That is not something that I did ahead of the consultation that I launched on Monday. So, in relation to planning law, which was the original question, I mentioned that we've got two consultations running in parallel - the Law Commission one and the one that I launched on Monday. And certainly, within that 'Planning Policy Wales' consultation, it's something that we can look at.
Welsh: Nid yw hynny'n rhywbeth a wneuthum cyn yr ymgynghoriad a lansiais ddydd Llun. Felly, mewn perthynas â'r gyfraith gynllunio, sef y cwestiwn gwreiddiol, soniais fod gennym ddau ymgynghoriad ar waith ochr yn ochr â'i gilydd - ymgynghoriad Comisiwn y Gyfraith a'r un a lansiais ddydd Llun. Ac yn sicr, o fewn yr ymgynghoriad 'Polisi Cynllunio Cymru', mae'n rhywbeth y gallwn ei ystyried.
English: Cabinet Secretary, you'll be aware of the concerns I've raised about the clarity of planning law in respect of houses in multiple occupation and the way that has particularly impacted on parts of my constituency, and Treforest in particular, where you see communities beginning to disintegrate because of the unbridled growth of HMOs. Could you outline what the position is with regard to HMOs and what you intend to do in respect of the representations for those communities that are under threat in that particular way?
Welsh: Ysgrifennydd y Cabinet, fe fyddwch yn ymwybodol o'r pryderon a godwyd gennyf ynghylch eglurder y gyfraith gynllunio mewn perthynas ag amlfeddiannaeth a'r ffordd y mae hynny wedi cael effaith arbennig ar rannau o'm hetholaeth, yn enwedig Trefforest, lle mae cymunedau'n dechrau chwalu oherwydd y cynnydd sylweddol mewn tai amlfeddiannaeth. A allwch amlinellu beth yw'r safbwynt o ran tai amlfeddiannaeth a'r hyn rydych yn bwriadu ei wneud mewn perthynas â chyflwyno sylwadau ar ran y cymunedau sydd dan fygythiad yn y ffordd honno?
English: Thank you. Yes, I'm very aware of your concerns and I share your concerns. I think we had a very constructive meeting with my officials who, you'll be aware, are analysing the planning appeals that have come forward regarding HMOs right across Wales - in all areas of Wales, I think - to identify if there are any specific issues that we need to look at. You'll be aware that it is for local authorities to decide whether to introduce local policies against which to assess planning applications for HMOs, and that's after they've considered the costs and benefits for each individual application. And I do understand that Rhondda Cynon Taf council has recently prepared draft supplementary planning guidance on HMOs, and that's currently out for public consultation also. I think that's something that I would very much support.
Welsh: Diolch. Ydw, rwy'n ymwybodol iawn o'ch pryderon ac rwy'n rhannu eich pryderon. Credaf inni gael cyfarfod adeiladol iawn gyda fy swyddogion sydd, fel y gwyddoch, yn dadansoddi'r apeliadau cynllunio a gyflwynwyd mewn perthynas â thai amlfeddiannaeth ledled Cymru - ym mhob rhan o Gymru, rwy'n credu - i nodi a oes unrhyw faterion penodol y mae angen inni edrych arnynt. Fe fyddwch yn ymwybodol mai cyfrifoldeb yr awdurdodau lleol yw penderfynu a ddylid cyflwyno polisïau lleol er mwyn asesu ceisiadau cynllunio ar gyfer tai amlfeddiannaeth, ar ôl iddynt ystyried costau a buddion pob cais unigol. Ac rwy'n deall bod cyngor Rhondda Cynon Taf wedi paratoi canllawiau cynllunio atodol drafft ar dai amlfeddiannaeth yn ddiweddar, a bod hynny'n destun ymgynghoriad cyhoeddus ar hyn o bryd hefyd. Credaf fod hynny'n rhywbeth y buaswn yn ei gefnogi'n fawr iawn.